recursal/SuperWikiNEXT-32B huggingface dataset:
இராமசாமி அய்யர் தலையணை
**இராமசாமி அய்யர் தலையணை** அல்லது இரா. அ. தலையணை (*R. A. Headworks*) என்பது இந்தியாவின் கேரளாவின் இடுக்கி மாவட்டத்தில் உள்ள மூணார் கிராமத்தின் மூணாறு பஞ்சாயத்தில் முத்திரபுழா ஆற்றை அணைக்கும் கொத்து வகை தடுப்பணை ஆகும். இது மூணாறு தலையணை என்றும் அழைக்கப்படுகிறது. இது பள்ளிவாசல் நீர் மின் திட்டத்தின் ஒரு பகுதியாகும், இது கேரள மாநிலத்தின் முதல் நீர் மின் திட்டமாகும். இத்திட்டத்தின் ஒரு பகுதியாக இரண்டு அணைகளும், ஒரு மாற்றணையும் உள்ளன. இவை குண்டலா அணை, மாட்டுப்பட்டி அணை மற்றும் இராமசாமி அய்யர் தலையணை முதலியன ஆகும்.

இராமசாமி அய்யர் தலையணை மூணாறு அருகே மாட்டுப்பட்டி அணையிலிருந்து 15 கி. மீட்டர் தொலைவில் அமைந்துள்ளது. குண்டலா நீர்த்தேக்கத்தில் தேக்கி வைக்கப்பட்டுள்ள தண்ணீர் ஓடை வழியாகக் கீழ்புறத்தில் உள்ள மாட்டுப்பட்டி அணைக்குத் திறந்து விடப்படுகிறது. மாட்டுபட்டி நீர்த்தேக்கத்திலிருந்து அணைக்கட்டு மின் நிலையம் மூலம் கீழ்நிலைக்குத் தண்ணீர் திறந்து விடப்படுகிறது. மாட்டுப்பட்டி அணையிலிருந்து கட்டுப்படுத்தப்படும் நீர் இந்த தலையணை வழியாக வெளியேறுகிறது. இந்த நீரானது மாற்றுப்பாதையை அடைந்து அங்கிருந்து முத்திராபுழா ஆற்றின் வலது கரையில் அமைந்துள்ள பள்ளிவாசல் நீர் மின் நிலையத்திற்கு நீர் கடத்தும் அமைப்பு மூலம் திருப்பி விடப்படுகிறது. மின் உற்பத்திக்குப் பிறகு, செங்குளம் நீர் மின் திட்டத்தின் சமநிலை நீர்த்தேக்கத்திற்கு நீர் உந்தப்பட்டு நீரேற்று நிலையத்தின் உபரி நீர் முத்திரபுழா ஆற்றிலேயே கொட்டப்படுகிறது.

விவரக்குறிப்புகள்
-----------------

 அணை மற்றும் அதன் மதகு கால்வாய்
* அட்சரேகை: 10⁰ 04'00" வ
* தீர்க்கரேகை: 77⁰ 04′ 00″ கி
* ஊராட்சி: மூணாறு
* கிராமம்: மூணாறு
* மாவட்டம்: இடுக்கி
* வடிநிலம்: முத்திரபுழா
* ஆறு:முத்திரபுழா
* அணையிலிருந்து ஆற்றுக்கு விடுவிப்பு : முத்திரபுழா
* அணை வகை : கொத்து
* வகைப்பாடு: தடுப்பணை
* அதிகபட்ச நீர் நிலை (MWL): உயர் மட்டம் 1450.92 மீ
* முழு நீர்த்தேக்க நிலை: உயர் மட்டம் 1450.92 மீ
* அணை முழுக்கொள்ளவு தேக்கம்: 0.223 மிமீ3
* ஆழமான அடித்தளத்திலிருந்து உயரம் : 10.90 மீ
* நீளம்: 39.62 மீ
* வெளியேறும் நீர் பாயும் வட்டம்: தேவிகுளம்
* கசிவுப்பாதை: செங்குத்து வாயில், ஒவ்வொன்றும் 11.60 x 6.70 மீ அளவுள்ள 3 எண்கள்
* நிறைவு ஆண்டு: 1944
* முகடு நிலை மட்டம்: 1439.02 மீ
* திட்டத்தின் பெயர்: பள்ளிவாசல் உயர் சக்தி
* ஆற்று நீர் வெளியேறும் நிலையம்: வழங்கப்படவில்லை
* திட்டத்தின் நோக்கம்: நீர் மின்சாரம்

மேற்கோள்கள்
-----------

1. ↑
2. ↑  JAMES, WILSON (13 August 2018). "Understanding the 42-year-old Idukki dam which is now saving Kerala".
3. ↑  "Diversion Structures in Idukki district – KSEB Limited Dam Safety Organisation" (ஆங்கிலம்). 2021-07-27 அன்று பார்க்கப்பட்டது.
4. ↑  "കളറായി..." *Mathrubhumi* (ஆங்கிலம்). 2021-07-27 அன்று பார்க்கப்பட்டது.
தமிழ்நாடு மற்றும் கேரள மாநிலங்களின் கூட்டுத் திட்டமாக 32 கோடி ரூபாய் திட்ட மதிப்பீட்டில் பல துணைத்திட்டங்களையும் கொண்டதாக பரம்பிக்குளம் ஆழியாறு பாசன திட்டம் 1958 ஆம் ஆண்டு துவக்கப்பட்டது. மேற்கு நோக்கி ஓடி அரபிக் கடலில் கலக்கின்ற பெரியாறு, சாலக்குடி, மற்றும் பாரதபுழா ஆறுகளின் துணை ஆறுகளை பயன்படுத்தும் கூட்டுத் திட்டமாக இத்திட்டம் உருவாக்கப்பட்டது. இதன்படி சோலையாற்றின் இரு அணைகளும் பரம்பிக்குளம், பெரும்வாரி பள்ளம், தூணக்கடவு மற்றும் நீராறு ஆகிய ஒவ்வொரு நதிகளிலும் ஒரு அணைத்திட்டமாக பல திட்டங்களைக் கொண்டது. இது தவிர ஆழியாற்றில் ஒரு நீர்த்தேக்கமும் பாலாறு நதியின் திருமூர்த்தி நீர்த்தேக்கமும் கட்டப்பட்டுள்ளன. இவ்வணைகள் சுரங்கங்கள் மூலமாக இணைக்கப்பட்டுள்ளன. சோலையாறு அணை, பரம்பிக்குளம் மலைக்குடைவு, பரம்பிக்குளம் அணை, மேல் நீராறு மற்றும் கீழ் நீராறு அணைகள், காண்டூர் கால்வாய், ஆழியாறு அணை, ஆழியாறு மலைக்குடைவு, நவமலை மலைக்குடைவு, திருமூர்த்தி அணை, வேட்டைக்காரன் புதூர் கால்வாய், பரம்பிக்குளம் பிரதான கால்வாய், சேது மடை கால்வாய், பொள்ளாச்சி கால்வாய், உடுமலைப்பேட்டை கால்வாய் போன்றவை இத்திட்டத்தின் முக்கிய பகுதிகள் ஆகும்.

பரம்பிக்குளம் ஆழியாறு பாசன திட்டம் தமிழ்நாட்டின் கோயமுத்தூர் மாவட்டம், திருப்பூர் மாவட்டம், கேரளத்தின் பாலக்காடு மாவட்டம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-06-16 அன்று மூலம் பரணிடப்பட்டது. 2020-06-16 அன்று பார்க்கப்பட்டது.
2. ↑
**கல்லாடனார்** (**Kalladanaar**) தொல்காப்பியத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். சங்ககாலப் புலவர் கல்லாடனார் வேறு, தொல்காப்பிய உரையாசிரியர் கல்லாடனார் வேறு. தொல்காப்பியத்துக்கு உரை எழுதிய கல்லாடர் பொ.ஊ. 15 ஆம் நூற்றாண்டில் விஜயநகரப் பேரரசின் காலத்தில் வாழ்ந்தவர். கல்லாடனாரைக் **கல்லாடர்** எனவும் குறிப்பிடுகின்றனர். 

இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் எழுத்ததிகாரம் பகுதிக்கு மட்டும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது. 

தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. இந்த ஐவருள் ஒருவர் கல்லாடனார். ஏனையோர் தெய்வச்சிலையார், இளம்பூரணர், சேனாவரையர், நச்சினார்க்கினியர் ஆகியோர்

தொல்காப்பியத்துக்குக் கல்லாடனார் எழுதிய உரை அச்சாகி வெளிவந்துள்ளது. கல்லாடனார் உரை தொல்காப்பியம் சொல்லதிகாரத்தில உள்ள ஒன்பது இயல்களில் முதல் ஏழு இயல்களுக்கு முழுமையாகவும் எட்டாம் இயல் இடையியலில் முதல் பத்து நூற்பாக்களுக்கும் கிடைத்துள்ளன. 
இவரது உரைநூல் பதிப்புடன் இணைக்கப்பட்டுள்ள பழைய உரை சொல்லதிகாரம் முதல் மூன்று இயல்களுக்கு மட்டுமே கிடைத்துள்ளது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------

1. ↑   "தொல்காப்பியம் சொல்லதிகாரம் கல்லாடனார் விருத்தியுரையும் பழைய உரையும்" , கு. சுந்தரமூர்த்தி எழுதிய விளக்கத்துடன், சைவசித்தாந்த நூற்பதிப்புக் கழகம் – வெளியீடு – 1184, ஆண்டு 1964
**அட்லூரி சிறீமன் நாராயணா** *(Atluri Sriman Narayana)* ஓர் இந்திய பல் அறுவை சிகிச்சை நிபுணராவார். ஐதராபாத் அரசு பல் மருத்துவக் கல்லூரியில் பல் அறுவை சிகிச்சை பேராசிரியராகவும் ஆந்திர மாநில சுகாதார சேவை அமைப்பின் முன்னாள் மாநில ஒருங்கிணைப்பாளராகவும் இருந்தார்.. 1974ஆம் ஆண்டு முதல் ஆந்திராவில் உள்ள கிராமங்கள் முழுவதும் இவர் இலவச பல் சிகிச்சை முகாம்கள் நடத்தி புகழ் பெற்றார்.. சாய் வாய்வழி சுகாதார அடித்தளம் என்ற ஓர் அமைப்பை இவர் நிறுவினார். இதன் கீழ் இவர் மாநிலத்தின் பல்வேறு கிராமப்புறங்களுக்கு வாராந்திர பயணங்களை மேற்கொண்டு, மருத்துவ முகாம்களை நடத்தினார். கிராமப்புற மக்களுக்கு வாய்வழி சுகாதாரம் குறித்து கல்வி கற்பிக்கும் பள்ளிகளில் விரிவுரைகளை வழங்குகிறார். இவரது முயற்சிகள் 20,000 பள்ளிகளில் கல்வி கற்கும் 1.5 மில்லியன் குழந்தைகளை எட்டியதாகக் கூறப்படுகிறது..

விருதுகள்
---------

இந்தியாவில் மருத்துவ துறையினருக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் 1989ஆம் ஆண்டு நாராயணாவுக்கு வழங்கி சிறப்பித்தது. ஆந்திரப் பிரதேச அரசு இவருக்கு 1999ஆம் ஆண்டு விசிசுட்ட புராசுகார் விருதை வழங்கியது. மருத்துவர் பைடி இலட்சுமையா அறக்கட்டளை வழங்கும் மருத்துவர் பைடி லட்சுமய புராசுகார் விருது, 2009ஆம் ஆண்டில் தானா சிறப்பு விருது, 2010ஆம் ஆண்டில் பேம்டெண்டு அமைப்பு வழங்கும் வாழ்நாள் சாதனையாளர் விருது போன்ற விருதுகள் பலவற்றையும் நாராயணா பெற்றுள்ளார். 2002ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது..

தனிப்பட்ட வாழ்க்கை
------------------

நாராயணர் இந்தியாவின் ஐதராபாத்தில் வாழ்ந்த சிறீ இராமலட்சுமியை மணந்தார். இவரது மூத்த மகன் சாய்ராம் அட்லூரி சிடெம்கியூர் Stemcures மருத்துவ அமைப்பின் தலைமை நிர்வாக அதிகாரியாக உள்ளார். சின்சினாட்டி நகரத்தில் வலி நிவாரண மருத்துவராக பணிபுரிகிறார். இளைய மகன் மோகன் அட்லூரி ஐதராபாத்தில் பயிற்சி பெற்ற ஒரு முகத்தாடை அறுவை சிகிச்சை நிபுணர் ஆவார். அட்லூரி சிறீமன் நாராயணாவுக்கு திரிசா அட்லூரி, தேயா அட்லூரி, நீல்சாய் அட்லூரி என்ற மூன்று பேரக்குழந்தைகள் உள்ளனர்.

மேற்கோள்கள்
-----------

1. 1 2  "My Doc Advisor". My Doc Advisor. 2014. 12 January 2015 அன்று மூலம் பரணிடப்பட்டது. 12 January 2015 அன்று பார்க்கப்பட்டது.
2. 1 2  "Devnet". Devnet. 2014. 12 January 2015 அன்று பார்க்கப்பட்டது.
3. 1 2  "India Today". India Today. 4 March 2002. 12 January 2015 அன்று பார்க்கப்பட்டது.
4. ↑  "Padma Awards" (PDF). Padma Awards. 2014. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**திப்ரிகர் வனவிலங்கு சரணாலயம்** (*Debrigarh wildlife sanctuary*) இந்திய மாநிலமான ஒடிசாவில் பர்கர் மாவட்டத்தில் அமைந்துள்ளது. இதன் மொத்த பரப்பளவு 346.91 சதுர கிலோமீட்டர்கள் ஆகும். இச்சரணாலயம் சம்பல்பூரின் இராகுட் அணைக்கு அருகில் அமைந்துள்ளது. திப்ரிகர் வனவிலங்கு சரணாலயம் பல்வேறு உள்ளூர் வனவிலங்குகள் மற்றும் அவற்றின் வாழ்விடங்களை பாதுகாக்கும் ஒரு முக்கிய இடமாகும். இது பல்வேறு வகையான தாவரங்கள் மற்றும் விலங்கினங்களின் தாயகமாகவும் திகழ்கிறது. இந்த சரணாலயத்தில் 40 எண்ணிக்கைக்கும் மேற்பட்ட பாலூட்டிகள், 200 வகையான பறவைகள், 40 வகையான ஊர்வன, 12 வகையான நீர்நில வாழ்விகள், 42 வகையான மீன்கள், 39 வகையான தட்டான்பூச்சி வகைகள் , 85 வகையான பட்டாம்பூச்சிகள் மற்றும் 38 வகையான சிலந்திகள் வாழ்கின்றன.

சரணாலயத்தின் கிழக்கு மற்றும் வடக்கு திசைகளில் பெரிய இராகுட்டு நீர்த்தேக்கம் சூழ்ந்துள்ளது. நிலப்பரப்பு மற்றும் நீர்வாழ் பல்லுயிர் இரண்டையும் ஆதரிக்கின்ற மாநிலத்தில் தேர்ந்தெடுக்கப்பட்ட சில சரணாலயங்களில் இதுவும் ஒன்றாகும்; குளிர்காலத்தில் கணிசமான எண்ணிக்கையிலான இடம்பெயரும் நீர் பறவைகள் இங்கு ஈர்க்கப்படுகின்றன. மேலும் இங்கு 250 எண்ணிக்கைக்கும் மேற்பட்ட தாவர இனங்கள் உள்ளன, அவற்றில் பல இனங்கள்-தாவரவியல் மற்றும் மருத்துவ மதிப்பைக் கொண்டுள்ளன.

திப்ரிகர் வனவிலங்கு சரணாலயம் சூழலியல் மற்றும் சுற்றுச்சூழல் கண்ணோட்டத்தில் பார்க்கும்போது ஒரு சூழல்-உணர்திறன் மண்டலமாகக் கருதப்படுகிறது. மேலும் தொழில்கள் அல்லது தொழிற்சாலை வகைகள் மற்றும் அவற்றின் செயல்பாடுகள் இச்சுற்றுச்சூழல் உணர் மண்டலத்தில் தடை செய்யப்படுகின்றன.

மேற்கோள்கள்
-----------

1. ↑  "Debrigarh PA :: Odisha Wildlife Organisation". *Welcome*. 2017-10-18. 1 April 2020 அன்று மூலம் பரணிடப்பட்டது. 2020-07-21 அன்று பார்க்கப்பட்டது.
2. ↑  "Debrigarh". *Protected Planet*. 2020-07-21 அன்று பார்க்கப்பட்டது.

புற இணைப்புகள்
--------------

* திப்ரிகர் வனவிலங்கு சரணாலயம்
* ஒடிசா வனவிலங்கு அமைப்பு பரணிடப்பட்டது 2021-06-03 at the வந்தவழி இயந்திரம்



| * பா
* உ
* தொ
ஒடிசாவில் உள்ள பாதுகாக்கப்பட்ட பகுதிகள் |
| --- |
| தேசிய பூங்கா | 
* பிதர்கனிகா தேசியப் பூங்கா
* சிமிலிபால் உயிர்க்கோளக் காப்பகம்

 |
| காட்டுயிர் காப்பகம் | 
* பாலுகாந்த்-கொனார்க் வனவிலங்கு சரணாலயம்
* பைசிபாலி வனவிலங்கு சரணாலயம்
* பாலிமேளா காட்டுயிர் காப்பகம்
* பிதர்கனிகா
* சந்தகா யானை சரணாலயம்
* திப்ரிகர் வனவிலங்கு சரணாலயம்
* காகிர்மாதா கடல் சரணாலயம்
* Hadgarh
* கபிலாச வனவிலங்கு சரணாலயம்
* கார்லாபட் வனவிலங்கு சரணாலயம்
* கொண்டகாமேரு வனவிலங்கு சரணாலயம்
* Kotgarh
* குல்திகா வனவிலங்கு சரணாலயம்
* இலகாரி பள்ளத்தாக்கு வனவிலங்கு சரணாலயம்
* Nandankanan
* சப்தசஜ்யா
* சட்கோசியா புலிகள் காப்பகம்
* Sunabeda Tiger Reserve
* உசாகோதி காட்டுயிர் சரணாலயம்

 |
| பறவைகள் காப்பகம் | 
* சில்கா ஏரி

 |
**விமலா சூட்** (Vimla Sood)(1922 - 1 ஆகஸ்ட் 2021) என்பவர் இந்தியாவின் முதல் பெண் பல் மருத்துவர் ஆவார். இவர் 1944-ல் பஞ்சாப் பல்கலைக்கழகத்தில் பட்டம் பெற்றார்.

கல்வி
-----

விமலா சூட் லாகூரில் உள்ள திமான்ட்மோரன்சி பல் மருத்துவக் கல்லூரியில் பல் மருத்துவம் பயின்றார். இவருடைய வகுப்பில் படித்த 30 மாணவர்களில் சூட் மட்டுமே பெண் மாணவி ஆவார். இவர் 1944-ல் பஞ்சாப் பல்கலைக்கழகத்தில் பட்டம் பெற்றார். இவரது குடும்பத்தினர் அனைவரும் மருத்துவர்களாக இருந்தனர். எனவே இவர்களை விமலா சூடினை பல் மருத்துவராக பணியாற்ற ஊக்கப்படுத்தினர். இவர் உள்ளகப் பயிற்சிக்காக நியூயார்க்கிற்குச் சென்றார். இவர் அமெரிக்காவிற்கும் பயணம் செய்துள்ளார். மின்னசொட்டா பல்கலைக்கழகத்தில் 1955-ல் குழந்தை பல் மருத்துவத்தில் முதுகலைப் பட்டத்தை முடித்தார். இந்தியப் பிரிவினைக்குப் பிறகு, சூட் சண்டிகருக்குச் சென்றார்.

தொழில் மற்றும் பிற்கால வாழ்க்கை
-------------------------------

சூட் வெலிங்டன் மருத்துவமனையில் (இப்போது ராம் மனோகர் லோஹியா மருத்துவமனை, தில்லி) பணிபுரிந்தார். இங்கு இவர் மருத்துவ ஊர்தியில் கிராமங்களுக்கு மருத்துவச் சேவையாற்றச் செல்வார். சிறிது கால கிராமச் சேவைப் பணிக்குப் பின் புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனத்தில் சேர்ந்தார்.

நவம்பர் 2016-ல் பல் மருத்துவக் கல்லூரி மாணவர்கள் தங்கள் தொழில்முறை உறுதிமொழியைச் சத்தியம் செய்யும் வெள்ளை உடை விழாவை ஏற்பாடு செய்தார்

சூட் 1 ஆகத்து 2021-ல் தனது 99 வயதில் இறந்தார்.

அங்கீகாரம் மற்றும் விருதுகள்
----------------------------

இந்தியப் பல் மருத்துவ சங்கத்தால் மூத்த மரியாதைக்குரிய ஆசிரியர் என சூட் அங்கீகரிக்கப்பட்டார். இந்தியப் பல் மருத்துவக் கழகம் சண்டிகரில் கொண்டாடிய 2020ஆம் ஆண்டு ஆசிரியர் தினமான செப்டம்பர் 5 அன்று சூட் கௌரவிக்கப்பட்டார். முனைவர் ஹர்வன்ஷ் சிங் நீதிபதி பல் அறிவியல் கல்லூரி & மருத்துவமனையின் முதல் பெண் பல் மருத்துவராகவும் அங்கீகரிக்கப்பட்டார். இதனை இவரது வாழ்க்கை வரலாற்றுக் காணொலி ஒன்றுடன் இந்நிகழ்வில் கொண்டாடினர்.

மேற்கோள்கள்
-----------

1. 1 2 3  "India's Ist woman dentist shares journey". *Tribune India*. 2018-03-06 அன்று பார்க்கப்பட்டது.
2. 1 2 3 4 5  "Nostalgic 90s: When India's 1st woman dentist visited alma mater". .
3. ↑  "1st Lady Dentist of the country to hand over White Coats to BDS/MDS 1st Year students at PU | City Air News". *cityairnews.com*. 2018-06-22 அன்று மூலம் பரணிடப்பட்டது. 2018-03-06 அன்று பார்க்கப்பட்டது.
4. ↑  "100 years old first female dentist of Undivided India passed away". Royal Patiala. 11 November 2021 அன்று பார்க்கப்பட்டது.
5. ↑  "IDA Faculty Recognition".
6. ↑  "Dr. Vimla Sood - India's First Lady Dentist".
கரிம வேதியியலில் **-ஏன்** (*-ane*) என்ற பின்னொட்டு கரிமப் பொருட்களைப் பெயரிடுதல் முறையில் -C-C- தொகுதி முழுமையாக நிறைவுற்ற நிலையில் இருக்கும் பொழுது கரிமச் சேர்மங்களுக்கு பெயரிடுவதற்குப் பயன்படுத்தப்படுகிறது. உயிரொலி உடைய பின்னொட்டு சேரும் பொழுது கரிமச் சேர்மத்தின் அல்கேன் பெயரில் உள்ள இறுதி **-e** மறைகிறது. உதாரணமாக, அதிக முன்னுரிமை விதிகள் படி கரிம வகைப்பாட்டியலில் புரொப்பேன் உடன் ஆல்ககாலின் இறுதியில் உள்ள "-ol" சேரும் பொழுது இறுதி "-e" மறைந்து புரொப்பனால் ("propanol") என்றாகிறது.

மாறாக, இது ஒரு தனிமத்தின் ஒற்றைக் கரு ஐதரைடு சேர்மத்தைக் குறிக்கலாம். உதாரணமாக, (CH4) மீத்தேன் என்றும், மற்றும் நீர் (H2O) ஆக்சிடேன் (oxidane) என்றும் அழைக்கப்படுகின்றன. இதன் சொற்பிறப்பியல் பற்றி அறிய ஆல்க்கேன் என்ற தலைப்பைப் பார்க்கவும்.

மேலும் பார்க்க
--------------

* IUPAC வகைப்பாட்டியலின் கரிம வேதியியல்

குறிப்புகள்
-----------

1. ↑  The Commission on the Nomenclature of Organic Chemistry (1971) [1958 (A: Hydrocarbons, and B: Fundamental Heterocyclic Systems), 1965 (C: Characteristic Groups)]. *Nomenclature of Organic Chemistry* (3rd combined ). London: Butterworths. பன்னாட்டுத் தரப்புத்தக எண்:0-408-70144-7. .
2. ↑  *A Guide to IUPAC Nomenclature of Organic compounds*, IUPAC, Commission on Nomenclature of Organic Chemistry, 1993
**பழங்காசு** **சீனிவாசன்**, முன்னர் இவர் கல்வெட்டு ஆராய்ச்சிக்காக *பழங்காசு* எனும் பெயரில் ஒரு காலாண்டிதழை நடத்தினார். இதனால் இன்று இவரை ‘பழங்காசு’ சீனிவாசன் என்றால்தான் அனைவருக்கும் தெரியும். பழங்காசு சீனிவாசனின் நூல் சேகரிப்பில் 35,000-க்கும் மேற்பட்ட புத்தகங்கள் உள்ளது. புத்தகங்களுக்கென ஒரு கோடி ரூபாய் வரையில் செலவிட்டுள்ளார்.
70 (2023ல்) வயதாகும் சீனிவாசன் தற்போது ஆவடியில் வசிக்கிறார்.

இவர் பழமையான் நூல்களை சேகரிப்பதுடன், வாசிக்கவும் செய்தார். இவரது *ஆவடி பாரதி ஆய்வு நூலகம்* எனும் சிறிய நூலகத்தில் தனது 35,000 நூல்களை சேகரித்து வைத்துள்ளார். இவர் திருவாரூருக்கு அருகில் உள்ள அடியக்கமங்கலம் ஊராட்சியில் படித்துக் கொண்டிருந்த போது, அருகில் உள்ள எரவாச்சேரி கிராமத்தின் அஞ்சலகர் அப்துல் கஃபூர் வைத்திருந்த கார்ல் மார்க்ஸ், பிரெட்ரிக் எங்கெல்சு மற்றும் ராகுல சாங்கிருத்யாயன் ஆகியோர்களின் படைப்புகளை படித்ததால், சீனிவாசனுக்கு நூல்களை வாசிக்கும் பழக்கம் ஏற்பட்டது. ‘பழங்காசு’ சீனிவாசன். தமிழ்நாடு கலை இலக்கியப் பெருமன்றத்திற்காக பல ஆண்டுகள் உழைத்தவர். தமிழ்நாடு முற்போக்கு எழுத்தாளர் சங்கத்தின் உருவாக்கத்தில் பங்கெடுத்தவர்.

இளமை
----

தஞ்சாவூர் மாவட்டம், கும்பகோணம் வட்டம், திருவிடைமருதூர் எனும் சிற்றூரில் தெலுங்கு மொழி பேசும் குடும்பத்தில் பிறந்த சீனிவாசன் உயர்நிலைப் பள்ளிப் படிப்பை முடித்து, தோழிற்பயிற்சி நிலையத்தில் பயின்ற பின், திருச்சிராப்பள்ளி பாரத மிகு மின் நிறுவனத்தில் பணியில் சேர்ந்தார். இக்காலத்தில் சீனிவாசன் இந்தியப் பொதுவுடைமைக் கட்சியின் தொழிற்சங்கப் பணிகளில் களமாடினார். அத்துடன் சீனிவாசன் இந்தியாவைக் குறித்த பல்வேறு நூல்களைத் தேடித்தேடி படித்தார்.

சேகரித்த நூல்களில் பழமையானவைகள்
-------------------------------

* 1909ல் வை. மு. கோபால கிருஷ்ணமாச்சாரியால் பதிப்பிக்கப்பட்ட திருக்குறள் பரிமேலழகர் உரை மற்றும் பெயர் தெரியாத 4 பழைய உரைகள்
* பர்த்தலோமேயு சீகன்பால்க் மற்றும் சார்லஸ் தியாப்பிலஸ் ஈவால்ட் ரேனியஸ் ஆகியோர் தமிழில் எழுதி *மோனகன் பதிப்பகத்தார்* வெளியிட்ட பைபிள் தமிழ் மொழிபெயர்ப்பு நூல்கள்.
* 1960ம் ஆண்டு வந்த ஒரு இதழில் தொடராக ‘மதினத்துந்து’ நூல் ‘தாமிரப் பட்டணம்’ எனும் கதையாக நவீன தமிழ் நடையில் மொழிபெயர்க்கப்பட்ட நூல்.
* வெ. சாமிநாத சர்மா எழுதிய 80 புத்தகங்கள்
* இராமாயணக் கும்மி, நலுங்கு இராமாயணம், இராமாயண வெண்பா, தக்கை இராமாயணம்

பழங்காசு காலாண்டு இதழ்
----------------------

பழைய நாணயங்கள், கல்வெட்டுகள் மீது அதிக ஈடுபாட்டால் பழங்காசுகளைச் சேகரித்து வந்த சீனிவாசன், தனது மனைவி சுசீலாதேவியை ஆசிரியராகக் கொண்டு 2001ல் ‘பழங்காசு’ காலாண்டு இதழைத் தொடங்கினார்.

மேற்கோள்கள்
-----------

1. ↑  ஒரு மனிதர், 35 ஆயிரம் புத்தகங்கள்!: ‘பழங்காசு’ சீனிவாசன் பேட்டி
2. ↑  ‘பழங்காசு’ சீனிவாசன்

வெளி இணைப்புகள்
---------------

* *பழங்காசு* சீனிவாசனின் காணொளி
**பிருத்வி நாத் கவுலா** (*Prithvi Nath Kaula*) இந்தியாவின் வாரணாசியில் உள்ள பனாரசு இந்து பல்கலைக்கழகத்தில் பணிபுரிந்த ஒரு நூலகர் அவார். 1924 முதல் 2009 ஆம் ஆண்டு வரையிலான காலத்தில் இவர் வாழ்ந்தார். நூலகம் மற்றும் தகவல் அறிவியல் துறையில் ஒரு நிபுணராகவும் எழுத்தாளராகவும் இயங்கினார். அறுபது புத்தகங்களையும் தனிவரைவுகளையும் கவுலா எழுதியுள்ளார். ஆறு தொழில்முறை இதழ்களை நிறுவி அவற்றின் ஆசிரியராகவும் இருந்துள்ளார், 400 எண்ணிக்கைக்கும் மேற்பட்ட அறிவார்ந்த இதழ்கள், 400 எண்ணிக்கைக்கும் மேற்பட்ட சக மதிப்பாய்வுகள், 43 நூற் பட்டியல்கள் மற்றும் 6000 குறிப்புகளை கவுலா எழுதியுள்ளார். 2004 ஆம் ஆண்டு [[பத்மசிறீ|இந்திய அரசு பிருத்வி நாத் கவுலாவிற்கு பத்மசிறீ விருதை வழங்கி சிறப்பித்தது.

ஆரம்ப கால வாழ்க்கை
------------------

பிருத்வி நாத் கௌலா 1924 ஆம் ஆண்டு பிரித்தானிய இந்தியாவின் சம்மு காசுமீரில் உள்ள சிறீநகரில் ஒரு காசுமீரி பண்டிட் குடும்பத்தில் பிறந்தார். இவரது குடும்பம் கீழ் நடுத்தர வர்க்கத்தைச் சேர்ந்தது. வாரணாசியில் உள்ள பனாரசு இந்து பல்கலைக்கழகத்தில் கலைப் பீடத்தின் உயர்கல்வியை முடித்தார். 1947 ஆம் ஆண்டில் பிலானியில் உள்ள *பிர்லா கல்வி அறக்கட்டளையில்* நூலகராகப் பணியாற்றினார். பின்னர் இவர் மத்திய நூலகத்தின் நூலகராகவும் பனாரசு இந்து பல்கலைக்கழகத்தின் , நூலகம் மற்றும் தகவல் அறிவியல் துறைத் தலைவராகவும் பணியாற்றினார். பின்னர் இதே பல்கலைக்கழகத்தின் கலை பீடத்தின் கல்வித் தலைவராகவும் பணியாற்றினார்.

மேற்கோள்கள்
-----------

1. 1 2  "Detailed profile". Kashmir Forum ORG. .
2. ↑  "Padma Shri award". Govt. of India website. .
3. ↑  "Prithvi Nath Kaula passed away". IT BHU chronicle. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* United States
* செக் குடியரசு
* குரோவாசியா
* நெதர்லாந்து
* போலந்து

 |
| கல்விசார் | 
* CiNii

 |
| மற்றவை | 
* IdRef

 |
**வாண்டரர்சு துடுப்பாட்ட அரங்கம்** (*Wanderers Stadium*) அரங்கம் ஜோகன்னஸ்பேர்க் நகரில் தென்னாப்ரிக்காவில் அமைந்துள்ளது. இங்கு தேர்வுத் துடுப்பாட்டம், ஒரு நாள் மற்றும் முதல் தரத் துடுப்பாட்டம் ஆகிய போட்டிகள் இங்கு விளையாடப்படுகின்றது.

வரலாறு
------

1956 ஆம் ஆண்டில் இந்த அரங்கத்தில் முதல் போட்டி தென்னாப்ரிக்க இங்கிலாந்து அணிகளுக்கு நடைபெற்றது. 

1991 ஆம் ஆண்டு மீண்டும் தென்னாப்பிரிக்கா பன்னாட்டு துடுப்பாட்டம் விளையாட அனுமதித்ததை தொடர்ந்து புதிய **வாண்டெரர்ச் துடுப்பாட்ட அரங்கமாக** மாற்றப்பட்டது இங்கு 32,000 இருக்கைகள் உள்ளன.

உள்நாட்டு போட்டிகள்
-------------------

2009 இந்தியன் பிரீமியர் லீக் போட்டிகள் அரையிறுதி மற்றும் இறுதிப் போட்டிகளையும் இங்கு நடைபெற்றது. இதில் டெக்கான் சார்ஜர்ஸ் ராயல் சேலஞ்சர்ஸ் பெங்களூர் வீழ்த்தி கோப்பை வென்றது.

சிறப்புகள்
----------

வரலாற்று முக்கியத்துவம் வாய்ந்த துடுப்பாட்ட போட்டிகளை இந்த மைதானத்தில் நடந்தது. 

2003 துடுப்பாட்ட உலகக்கிண்ணம் இறுதிப் போட்டி இந்த மைதானத்தில் நடைபெற்றது. இந்த அரங்கம் தென்னாப்பிரிக்காவிற்கும் ஆத்திரேலியாவிற்கும் இடையில் விளையாடிய மிகச்சிறந்த ஒருநாள் சர்வதேச போட்டிகளில் ஒன்றாகும், இதில் உலக சாதனை படைத்த 434 இலக்குகளை கடந்து தென்னாப்பிரிக்க அணி வெற்றி பெற்றது. 

18 சனவரி 2015 அன்று, வாண்டரர்ஸ் மைதானத்தில் தென்னாப்பிரிக்காவின் ஏ பி டி வில்லியர்ஸ் மேற்கிந்தியத்தீவுகள் துடுப்பாட்ட அணி ஒருநாள் போட்டியில் 16 பந்துகளில் 50 ரன்கள் எடுத்தார், இதற்கு முன்னர் இலங்கை வீரர் சனத் ஜயசூரியாவின் வசம் இருந்தது 19 ஆண்டு சாதனையை முறியடித்தார். அதே போட்டியில், கோரி ஆண்டர்சனின் மிக வேகமாக ஒருநாள் சதம் சாதனையையும் முறியடித்தார் 31 பந்துகளில் 100 ரன்கள் எடுத்தார். அவர் 149 ரன்கள் எடுத்தார். 

21 பிப்ரவரி 2016 அன்று இங்கிலாந்துக்கு எதிரான இருபது20 போட்டியில் தென்னாப்பிரிக்காவுக்காக ஏபி டிவில்லியர்ஸ் மிக வேகமாக அரை சதம் (21 பந்துகள்) அடித்தார்.

மேற்கோள்கள்
-----------

1. ↑  "www.wanderers.co.za". 2015-01-18 அன்று மூலம் பரணிடப்பட்டது. 2020-09-22 அன்று பார்க்கப்பட்டது.
2. ↑  "South Africa vs West Indies 2nd ODI 2015". ESPNcricinfo. 18 January 2015 அன்று பார்க்கப்பட்டது.
3. ↑  "Dominant SA cruise to nine-wicket win". *ESPNcricinfo*. 21 February 2016. 21 February 2016 அன்று பார்க்கப்பட்டது.
**நீலப் பைங்கிளி** (*Psittacula columboides*) என்பது தென்னிந்தியாவின் மேற்கு தொடர்ச்சி மலைகளைச் சேர்ந்தந்த ஒரு கிளி இனமாகும்.

விளக்கம்
--------

மைனா அளவுள்ள இது சற்று மெளிந்த தோற்றம் கொண்டது. நாண்ட கூரிய வாலுடன் சுமார் 38 செ.மீ. நீளம் கொண்டது. மேல் அலகு நல்ல வாழ்ந்த சிவப்பு நிறத்திலும், கீழ் அலகு கருத்த முனையோடு மங்கிய சிவப்பாக இருக்கும். விழிப்படலம் மஞ்சள் நிறத்திலும், கால்கள் பசுமை தோய்ந்த ஈய நிறத்தில் இருக்கும். தலையும், முதுகும், மார்பும் இளஞ்சிவுப்புத் தோய்ந்த சாம்பல் நிறமாக இருக்கும். நீலம்தோய்ந்த பச்சையும், கருப்புமான கோடு பின் தலையில் இருக்கு காணலாம். கீழ் முதுகும், பிட்டமும், வால் மேல் இறகுகளும் பசுமை கலந்த நீலமாக இருக்கும். வாலின் நடு இறகும், இறக்கைகளும் நீல நிறத்தில் இருக்கும். வால் முனை மஞ்சளாக இருக்கும். 

பெண் பறவைக்கு பின் தலையில் கருப்புக்கோடு இருக்காது. மார்பும் முதுகும் ஆண் பறவையைவிட சற்று நிறங்குன்றிக் காணப்படும்.

காணப்படும் பகுதிகளும் உணவும்
----------------------------

மேற்குத் தொடர்ச்சி மலை சார்ந்த பகுதிகளில் பசுமைமாறாக் காடுகளில் 500மீ முதல் 1500மீ வரை காணலாம். மலையடிவாரங்களில் காணப்படும் செந்தலைக் கிளியையும் இதனையும் சில சூழல்களில் ஒன்றாகக் காணலாம். காட்டுவாசிகள் குடியிருப்பைச் சார்ந்த அவர்களது பயிடும் நிலங்களிலும் கைவிடப்பட்ட காபி, ரப்பார் தோட்டங்களிலும் 4 முதல் 5 வரையான குழுவாகத் திரியும். தானியங்கள், விதைகள், கொட்டைகள் ஆகியவற்றை உணவாகக் கொள்ளும். இது மலைவாழ்மக்கள் பயிரிடும் நிலங்களிலும் விளைச்சலின்போது அழிவை உண்டு பண்ணும். குரல் முன்னதை ஒத்ததெனினும் சற்றுக் கடூரமான தொனியில் ஒலிக்கும்.</ref> and possibly further east in the Kolli Hills.

இனப்பெருக்கம்
-------------

சனவரி முதல் மார்ச் வரை மரங்களில் குடைவுசெய்து நான்கு வெள்ளை முட்டைகள் இடும். மரங்கொத்தி, குக்குறுவான் கூடுகளையும் திருத்தி அமைத்துப் பயன்படுத்திக் கொள்வதும் உண்டு.

மேற்கோள்கள்
-----------

1. ↑  "*Psittacula columboides*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Vigors, NA (1830) Notice on some new species of birds. Zoological Journal 5:273-275.
3. ↑  Karthikeyan, S (1996). *Bird attracting trees and birds of Shevaroys and Kolli Hills*. **36**. பக். 49–51. .
4. ↑  **தமிழ்நாட்டுப் பறவைகள்** முனைவர் க. ரத்னம் -*மெய்யப்பன் பதிப்பகம்* பக்கம் எண்:69

வெளி இணைப்புகள்
---------------

விக்கிமீடியா பொதுவகத்தில்,  
 ***Psittacula columboides***   
என்பதின் ஊடகங்கள் உள்ளன. 

* World Parrot Trust Parrot Encyclopedia – Species Profiles
* Oriental Bird Images: *Malabar parakeet* பரணிடப்பட்டது 2016-03-03 at the வந்தவழி இயந்திரம் Selected photos

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1007526
* விக்கியினங்கள்: Psittacula columboides
* ADW: Psittacula\_columboides
* ARKive: psittacula-columboides
* BirdLife: 22685489
* BOLD: 114153
* ஈபேர்டு: malpar1
* EoL: 1177944
* GBIF: 5229054
* iNaturalist: 18912
* IRMNG: 11103344
* ITIS: 177644
* IUCN: 22685489
* என்.சி.பி.ஐ: 232642
* Species+: 6259
* TSA: 14832
* Xeno-canto: Psittacula-columboides

 |
**செனான் ஆக்சியிருபுளோரைடு** (*Xenon oxydifluoride*) என்பது XeOF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செனான் டெட்ராபுளோரைடு சேர்மத்தை பகுதியளவு நீராற்பகுப்பு செய்யும் தயாரிப்பு முறையில் இது உருவாக்கப்படுகிறது. முன்னர் ஆய்வு செய்யப்பட்ட இப்பாதை 2007 ஆம் ஆண்டு மார்ச்சு மாதம் அன்று முதலில் ஓர் உறுதியான தனிமைப்படுத்தல் முறையாக வெளியிடப்பட்டது.

XeF4 + H2O → XeOF2 + 2 HF
செனான் ஆக்சியிருபுளோரைடு T-வடிவ வடிவவியலைக் கொண்டுள்ளது. பலபடிகளை உருவாக்காது, இருப்பினும் இது அசிட்டோநைட்ரைல் மற்றும் ஐதரசன் புளோரைடுடன் ஒரு கூட்டு விளைபொருளை உருவாக்குகிறது.

குறைந்த வெப்பநிலையில் நிலைப்புத்தன்மையுடன் இருந்தாலும், சூடுபடுத்தப்படும்போது ஆக்சிசன் அணுவை இழப்பதன் மூலமோ அல்லது செனான் இருபுளோரைடு மற்றும் செனான் ஈராக்சியிருபுளோரைடுக்கு விகிதாசாரம் செய்வதன் மூலமோ விரைவாக சிதைவடைகிறது.:

2 XeOF2 → 2 XeF2 + O2
2 XeOF2 → XeF2 + XeO2F2

மேற்கோள்கள்
-----------

1. 1 2 3  Brock, David S.; Bilir, Vural; Mercier, Hélène P. A.; Schrobilgen, Gary J. (2007). "XeOF2, F2OXeN≡CCH3, and XeOF2·*n*HF: Rare Examples of Xe(IV) Oxide Fluorides". *Journal of the American Chemical Society* **129** (12): 3598–3611. doi:10.1021/ja0673480. பப்மெட்:17335282. .

வார்ப்புரு:செனான் சேர்மங்கள்
**கேரள இலக்கமுறை அறிவியல், கண்டுபிடிப்பு மற்றும் தொழில்நுட்பப் பல்கலைக்கழகம்** (*Kerala University of Digital Sciences, Innovation and Technology*) இந்திய மாநிலமான கேரளாவின் தலைநகரமான திருவனந்தபுரத்தில் அமைந்துள்ளது. மாநிலப் பல்கலைக்கழகமான இது கேரள இலக்கமுறை பல்கலைக்கழகம் என்று பொதுவாக அறியப்படுகிறது. 2000 ஆம் ஆண்டு நிறுவப்பட்ட கேரளாவின் இந்திய தகவல் தொழில்நுட்பம் மற்றும் மேலாண்மை நிறுவனத்தை மேம்படுத்தி 2020 ஆம் ஆண்டு இப்பல்கலைக்கழகம் நிறுவப்பட்டது. கேரளாவின் 14 ஆவது மாநில பல்கலைக்கழகம் மற்றும் மாநிலத்தின் முதல் இலக்கமுறை பல்கலைக்கழகம் என்ற சிறப்பைப் பெற்றது.

வரலாறு
------

இந்திய தகவல் தொழில்நுட்பம் மற்றும் மேலாண்மை நிறுவனம், கேரளாவில் 2000 ஆம் ஆண்டில் நிறுவப்பட்டது. முதலில் திருவனந்தபுரத்தில் உள்ள தொழில்நுட்பப் பூங்காவில் உள்ள ஒரு வளாகத்தில் செயல்பட்டது. பின்னர் தொழில்நுட்ப நகரம் உருவாக்கப்பட்டு அங்கு வளாகம் கட்டப்பட்டதும் இடம்பெயர்ந்தது. and was affiliated to Cochin University of Science and Technology. கொச்சி அறிவியல் மற்றும் தொழில்நுட்ப பல்கலைக்கழகத்துடன் இந்நிறுவனம் இணைக்கப்பட்டுள்ளது. 2020 ஆம் ஆண்டில் கேரள அரசின் அரசாணை மூலம் ஒரு பல்கலைக்கழகமாக இந்நிறுவனம் தரம் உயர்த்தப்பட்டது.

வளாகம்
------

குடியிருப்பு வளாகம் திருவனந்தபுரத்தில் உள்ள தொழில்நுட்ப நகரத்தின் வளாகத்தில் அமைந்துள்ளது.

தலைமை
-----

கேரளாவின் ஆளுநர் பதவியின் அடிப்படையில், பல்கலைக்கழகத்தின் வேந்தராகவும், தகவல் தொழில்நுட்பத் துறையின் பொறுப்பு அமைச்சரின் பரிந்துரையின்படி இப்பல்கலைக்ழகத்தின் சார்பு வேந்தராக உள்ளார். The கேரள அரசு had appointed Saji Gopinath as the first Vice-chancellor of the university.

முக்கியப் பள்ளிகள்
------------------

* கணினி அறிவியல் மற்றும் பொறியியல் பள்ளி
* மின்னணுவியல் மற்றும் தானியங்கிப் பள்ளி
* இலக்கமுறை அறிவியல் பள்ளி
* தகவலியல் பள்ளி
* இலக்கமுறை மனிதநேயம் மற்றும் தாராளமைய கலைகள் பள்ளி

மேற்கோள்கள்
-----------

1. 1 2  "Digital varsity status for IIITM-K" (in en-IN). *The Hindu*. 2020-01-17. .
2. ↑  "IITMK becomes Kerala's first Digital University". *India Today*. January 15, 2020.
3. ↑  "New campus for IIITM-K at Technocity". *The Hindu*. 17 February 2011. .
4. 1 2  "Who We Are". IIITM-K. 5 September 2021 அன்று பார்க்கப்பட்டது.
5. ↑  "IITMK upgraded to a digital university". *Outlook India*.
6. ↑   [*bare URL PDF*]
7. ↑  "Saji Gopinath appointed first VC of digital science varsity | Thiruvananthapuram News - Times of India". *The Times of India*.

புற இணைப்புகள்
--------------

* அதிகாரப்பூர்வ இணையதளம்
**மக்ரா** (*Makra Peak*) என்பது வட பாக்கித்தானில் உள்ள இமயமலையின் கசாரா பகுதியிலுள்ள மன்செரா மாவட்டத்திலுள்ள ஒரு சிகரமாகும் .இது 3,885 மீட்டர் (12,746 அடி) உயரம் மற்றும் இஸ்லாமாபாத்திலிருந்து ககன் பள்ளத்தாக்கு செல்லும் சாலையில் கிட்டத்தட்ட 200 கிலோமீட்டர்கள் (120 மை) தொலைவில் உள்ளது.  கிவாயில் இருந்து, 7-கிலோமீட்டர் நீளமுள்ள ஒரே ஒரு சாலை, பல விடுதிகளைக் கொண்ட ஒரு சுற்றுலாத் தளமான சோக்ரானுக்கு கொண்டு செல்கிறது; பாதை தொடர்ந்து சிரி ஏரி வரை சென்று பேயி ஏரியில் முடிகிறது. இங்கிருந்து மக்ராவின் உச்சிக்கு செல்ல நான்கு மணி நேரமாகும். பனி மற்றும் மலைகளின் சாய்வு காரணமாக மக்ராவில் நடைபயணம் கடினமாக உள்ளது.

 மக்ரா சிகரம், சோக்ரான், ககன் பள்ளத்தாக்கு
மலையேறுவதற்கு நேராக இருந்தாலும், புயலின் போது உயிரிழப்புகள் நிகழ்ந்துள்ளன. அதன் சிரமங்கள் இருந்தபோதிலும், மலைச்சிகரம் கசாரா மற்றும் ஆசாத் காஷ்மீரின் நல்ல காட்சிகளை வழங்குகிறது. மோசமான வானிலை, குறிப்பாக அடர்ந்த மூடுபனி மற்றும் செங்குத்தான சில பகுதிகளின் விளைவாக இறப்புகள் ஏற்படுகின்றன. மலையின் பனிப்பாறையிலிருந்து வரும் நீர் குன்ஹர் ஆற்றுக்கு நீர வழங்குகிறது. வலையில் இருக்கும் சிலந்தியைப் போன்ற பனியில் அதன் வடிவம் இருப்பதால், உள்ளூர் மக்களால் இந்த இடம் மக்ரா (உருது மொழியில் சிலந்தி என்று பொருள்) என உள்ளூர் மக்களால் பெயரிடப்பட்டது.

புகைப்படம்
----------

* மக்ரா மலைச்சிகரம்மக்ரா மலைச்சிகரம்
* மக்ரா மலைச்சிகரம்மக்ரா மலைச்சிகரம்

இதனையும் காண்க
--------------

* மாலிகா பர்பத்
* ககன் பள்ளத்தாக்கு

சான்றுகள்
---------

1. ↑  "Makra Peak Elevation". *www.summitpost.org*. 28 September 2018 அன்று பார்க்கப்பட்டது.
2. ↑  "Makra on Google Maps". *கூகுள் நிலப்படங்கள்*. 28 September 2018 அன்று பார்க்கப்பட்டது.
3. ↑  "Makra Peak, Shogran, Kaghan". *www.pakistantoursguide.com*. 28 September 2018 அன்று பார்க்கப்பட்டது.

வெளி இணைப்புகள்
---------------

* Makra Weather Forecast
**சத்யநாராயண சிறீகாந்தா** (*Sathyanarayana Srikanta*) இந்தியாவைச் சேர்ந்த ஒரு மருத்துவர் ஆவார். உட்சுரப்பியல் துறையில் ஆராய்ச்சியாளராக இவர் அறியப்படுகிறார். 1993 ஆம் ஆண்டு முதல் இவர் இந்தியாவின் பெங்களூரில் உள்ள சமத்துவம் உட்சுரப்பியல் நீரிழிவு மையம் மற்றும் ஞான சஞ்சீவினி மருத்துவ மையம் ஆகியவற்றில் மருத்துவ இயக்குநராகப் பணியாற்றி வருகிறார். 29 வயதில் ஆர்வர்ட்டு மருத்துவப் பள்ளியில் ஆசிரியராகவும், அமெரிக்காவின் தேசிய சுகாதார நிறுவனத்தின் மருத்துவ ஆய்வாளராகவும் ஆனார்.

கல்வி
-----

சத்யநாராயண சிறீகாந்தா இந்தியாவின் புது தில்லியில் உள்ள அகில இந்திய மருத்துவ அறிவியல் கழகத்தில் உள் மருத்துவத்தில் முதுநிலை மருத்துவம் படிப்பை முடித்தார். அமெரிக்க உட்சுரப்பியல் கல்லூரியில் இவர் உறுப்பினராகவும் உள்ளார்.

பொதுவாழ்க்கை
------------

கடந்த முப்பது ஆண்டுகளாக சமத்துவம் அறக்கட்டளையில் திசா, தோசுட்டி மற்றும் தீபா  ஆகிய பெயர்களின் மூலம் தனது பங்களிப்பின் மூலம் இந்தியாவில் உள்ள ஏழைகளுக்கு சேவை செய்து வருகிறார்.

மேற்கோள்கள்
-----------

1. ↑  Gundu H.R. Rao. "Need for a national platform in India, for effective management and prevention of NCDs". *ypchronic.org*. 2015-11-23 அன்று மூலம் பரணிடப்பட்டது.
2. ↑  Greenberg, Riva (2014-09-10). "Corruption and Culture Increase Diabetes Deaths in India". *Huffington Post*. 2015-11-23 அன்று பார்க்கப்பட்டது.
3. ↑  "Dr. Sathyanarayana Srikantha". *fbae.org/*.
4. ↑  "The barefoot doctor who has caused a 1,000 healthy smiles - Bangalore Mirror -". *Bangalore Mirror*. 2015-11-23 அன்று பார்க்கப்பட்டது.
5. ↑  "A dose of aid for those in need". *The Hindu*. 7 March 2007. .
6. ↑  "Ray of hope for poor young diabetics". *The Hindu*. 4 August 2008.. பார்த்த நாள்: 18 December 2018.
**பட்டு முத்திரை** (*Silk Mark*)என்பது இந்தியாவில் பட்டு ஜவுளிகளுக்கு வழங்கப்படும் சான்றிதழ் குறியாகும். பட்டு முத்திரை அடையாளத்துடன் விற்பனைச் செய்யப்படும் ஜவுளி தூய இயற்கை பட்டினால் செய்யப்பட்டுள்ளது என்று இந்த குறி சான்றளிக்கிறது. இந்த சான்றிதழை 'இந்தியாவின் முத்திரை அமைப்பு’ வழங்குகிறது. இது இந்திய அரசின் கட்டுப்பாட்டில் உள்ள மத்திய பட்டு வாரியத்தால் அங்கீகரிக்கப்பட்ட அமைப்பாகும். இந்திய அரசாங்கத்தால் ஊக்குவிக்கப்பட்டாலும், இந்த முத்திரை ஆலோசனை மட்டுமே, சட்டப்பூர்வமாக அங்கீகரிக்கப்பட்ட முத்திரை அல்ல. இந்த சான்றிதழ் திட்டம் 2004இல் மத்திய பட்டு வாரியத்தால் நிறுவப்பட்டது.   அசல் வடிவமைப்பில், குறிச்சொல்லில் நெய்யப்பட்ட ஒரு பட்டுக் குறி சின்னத்தை உள்ளடக்கியது. இதில் தனித்துவமான எண் கொண்ட ஹாலோகிராம் பொருத்தப்படும். ஹேங்-ஆன் டேக் போலியாக தயாரிக்கப்பட்டதால் துணியின் மீது நெய்யப்பட்ட அடையாளத்துடன் கூடிய ஒரு புதிய முறை முன்மொழியப்பட்டது.

*சான்றிதழ் செயல்முறை நுகர்வோருக்குப் பட்டு முத்திரையின் நம்பகத்தன்மையினை அங்கீகாரம் பெற்ற ஆய்வகங்களில் இலவசமாகச் சோதனை செய்வதற்கான வசதியை உறுதி செய்கிறது*.

மேலும் காண்க
------------

* இந்திய புவிசார் குறியீடுகள் பட்டியல்

மேற்கோள்கள்
-----------

1. ↑  Silk Mark Organisation of India.
2. ↑  The Hindu. 'How pure is that silk?'
3. ↑  The Hindu. 'Customers now look to Silk Mark for purity.'
4. ↑  "Economic Times. 'Silk Board bets big on silk mark.'". 2013-07-22 அன்று மூலம் பரணிடப்பட்டது. 2021-02-26 அன்று பார்க்கப்பட்டது.
5. ↑  The Hindu. 'Now, fusion labels to replace Silk Mark tags.'
6. ↑  Silk Mark India. FAQ. பரணிடப்பட்டது 2012-01-21 at the வந்தவழி இயந்திரம்
**தட்சேசுவர் மகாதேவர் கோயில்** (*Daksheswar Mahadev temple*) அல்லது **தட்ச மகாதேவர் கோயில்** (*Daksha Mahadev temple*) என்பது சிவபெருமானுக்கு அர்ப்பணிக்கப்பட்ட ஒரு இந்துக் கோயிலாகும். இது இந்தியாவின் உத்தராகண்டம் மாநிலத்திலுள்ள அரித்துவாரிலிருந்து சுமார் 4 கி.மீ. தொலைவிலுள்ள கன்கால் நகரில் அமைந்துள்ளது. இது சதியின் தந்தையான தட்சனின் பெயரால் அழைக்கப்படுகிறது. தட்சன் படைப்பாளி தெய்வங்களான பதினான்கு பிரஜாபதிகளில் ஒருவராவார். இவர்கள் இனப்பெருக்கத்திற்கு தலைமை தாங்குகிறார்கள். மேலும், இந்து புராணங்களில் உயிரைப் பாதுகாப்பவர்களாக நம்பப்படுகின்றனர்.

தற்போதைய கோவில் 1810-ல் இராணி தன்கவுர் என்பவரல் கட்டப்பட்டது. பின்னர், 1962-ல் மீண்டும் புதுப்பிக்கப்பட்டது. மகா சிவராத்திரி அன்று சைவ பக்தர்களின் புனித யாத்திரை தளமாக இது இருக்கிறது.

தட்சனின் கதை
------------

 சிவலிங்கம் - இது மகா உருத்திரனால் துண்டிக்கப்பட்ட தட்சனின் கழுத்து பகுதி
மகாபாரதத்திலும் இந்து மதத்தின் பிற நூல்களில் குறிப்பிடப்பட்டுள்ளபடி, சிவனின் முதல் மனைவியான சதியின் தந்தையான மன்னர் தட்ச பிரஜாபதி, கோவில் அமைந்துள்ள இடத்தில் ஒரு வேள்வியை நடத்தினார். சதி தனது தந்தை சிவனை இந்த வேளிவிக்கு அழைக்காததால் அவமானப்பட்டதாக உணர்ந்தாலும், அவள் யாகத்தில் கலந்துகொண்டாள். சிவன் தன் தந்தையால் நிராகரிக்கப்படுவதைக் கண்டு அவள் தன்னை வேள்வி குண்டத்திலேயே எரித்துக் கொண்டாள். இதனால் கோபமடைந்த சிவன் தனது பூத கணங்களான வீரபத்திரர், பத்திரகாளி ஆகியோரை சடங்குக்கு அனுப்பினார். சிவனின் ஆலோசனையின் பேரில், வீரபத்திரர் தட்சனின் கூட்டத்தில் சிவகணங்களுடன் நுழைந்து, அங்கிருந்த தேவர்களுடனும் மனிதர்களுடனும் கடுமையான போரை நடத்தி, தட்சனின் தலையை வெட்டினார். பின்னர் பிரம்மாவின் அருளாலும், பிற கடவுள்களின் விருப்பத்தின் பேரிலும் தட்சனுக்கு ஆட்டின் தலை வழங்கப்பட்டது தட்சனின் அசுவமேத யாகத்தைப் பற்றிய பெரும்பாலான விவரங்கள் வாயு புராணத்தில் காணப்படுகின்றன.

பிற கட்டமைப்புகள்
-----------------

 தட்சேசுவரர் மகாதேவர் கோயில் வளாகத்தில் உள்ள கங்கையின் கோவில்
பிரதான கோயிலுக்குப் பக்கத்தில் பராசக்திக்கு அர்ப்பணிக்கப்பட்ட தச மகா வித்யா கோயில் உள்ளது. நவராத்திரி கொண்டாட்டங்களின் போது தேவியின் பக்தர்கள் சிறப்பு பூசைகளுக்காக கூடும் இடமாக இது உள்ளது. இந்த வளாகத்தில் கங்கைக்கு அர்ப்பணிக்கப்பட்ட கோயிலும் உள்ளது. கோயிலுக்கு அடுத்ததாக கங்கையில் தட்சன் படித்துறையும், இதன் அருகில் நீலேசுவரர் மகாதேவர் கோயிலும் அமைந்துள்ளது.

சான்றுகள்
---------

1. ↑  The Story of Daksh பரணிடப்பட்டது 2018-06-06 at the வந்தவழி இயந்திரம். *Sati, the consort of Shiva was the daughter of Daksha*...
2. ↑  Daksheswar Mahadev Temple
3. ↑  the Horse-sacrifice of the Prajapati Daksha The Mahabharata translated by Kisari Mohan Ganguli (1883 -1896], Book 12: Santi Parva: Mokshadharma Parva: Section CCLXXXIV. **p. 317**. "I am known by the name of Virabhadra’’ and I have sprung from the wrath of Rudra. This lady (who is my companion) is called Bhadrakali and hath sprung from the wrath of the goddess."

வெளி இணைப்புகள்
---------------

* 

* பொதுவகத்தில் தட்சேசுவர் மகாதேவர் கோயில் தொடர்பாக ஊடகக் கோப்புகள் உள்ளன.
* Religious Places in Haridwar district
* The story of Daksha - kankhal பரணிடப்பட்டது 2013-12-09 at the வந்தவழி இயந்திரம்
வைசாலி சமந்த்
**வைசாலி சமந்த்** (Vaishali Samant) இவர் ஓர் இந்திய இசை அமைப்பாளரும், பாடலாசிரியரும் மற்றும் பின்னணி பாடகியுமாவார். இவர் மராத்தி திரைப்படம் மற்றும் இசைத் துறையில் பணியாற்றியதற்காக பிரபலமாக அறியப்படுகிறார். தொலைக்காட்சி நிகழ்ச்சிகளில் ஒளிபரப்பப்படும் மெய்நிகர் பாடும் போட்டி நிகழ்ச்சிகளில் நடுவராகவும் இருக்கிறார். இவர் பெங்காலி, குஜராத்தி, போஜ்புரி, அசாமி, தமிழ் மற்றும் தெலுங்கு மொழிகளில் பாடியுள்ளார். இவர் மராத்தியில் மட்டும் 2000 பாடல்களுக்கு மேல் பாடியுள்ளார். இவரது "ஐகா தாஜிபா", "கோம்பாடி பாலாலி ", "நாட் குலா" மற்றும் "துர்ச்சியா ரனாத்" போன்ற பிரபலமான பாடல்கள் பெரிய வெற்றியைப் பெற்றன. மேலும் இவர் ஏ. ஆர். ரகுமான், விஜு ஷா மற்றும் தபூ மாலிக் போன்ற இசை இயக்குனர்களுக்காகவும் இவர் பாடியுள்ளார். "கொம்படி படாலி" என்ற மிகவும் பிரபலமான மராத்தி பாடல் இவரது அனைத்து இசை நிகழ்சிகளிலும் பாடுமாறு கேட்டுக்கொள்ளப்படுகிறார்.

இசைப் பயிற்சி
-------------

வைசாலி சமந்த் தனக்கு 8 வயதாக இருந்தபோது சாதனை படைத்த நாட்டிய சங்கீத நிபுணர் ஜோத்சனா மொகைல் என்பவரின் கீழ் இசையைக் கற்கத் தொடங்கினார். பின்னர், கட்டி மற்றும் சிறீ ஜெயந்த் தாதர் ஆகியோரிடமிருந்து 5 ஆண்டுகள் இந்திய பாரம்பரிய இசையில் முறையான பயிற்சி பெற்றார். அதன்பிறகு, குரு பண்டிட் மனோகர் சிமோத்திடமிருந்து சர்வதேச இசையுடன் இந்திய பாரம்பரிய இசையை கலக்கும் நுட்பத்தை கற்றுக் கொண்டார்.

தொழில்
------

சமந்தின் *ஐகா தாஜிபா* என்ற முதல் பாடல் இந்தியா முழுவதும் பரபரப்பை ஏற்படுத்தியது. லகான், தால் & சத்யா போன்ற பாலிவுட் திரைப்படங்களில் ஏ. ஆர். ரகுமான் போன்ற இசையமைப்பாளர்களுக்காக இவர் பாடியுள்ளார். விஜு ஷா, தபூ மாலிக் போன்ற பாலிவுட் இசை இயக்குனர்களுக்காகவும் இவர் பாடியுள்ளார். மேலும் பாலிவுட் படங்களான *பத்மசிறீ லாலு பிரசாத் யாதவ், கேர்ல்பிரெண்ட், எயிட், மலமால் வீக்லி, துஜே மேரி கசம், சேத்னா, தில் ஜோ பீ கஹே, டிராஃபிக் சிக்னல், கஹூன் கே ... பியார் ஹைசாம்கு, மிர்ச்* போன்றத் திரைப்படங்களில் பாடல்களுக்காகவும் இவர் பாடியுள்ளார். ஏ. ஆர். ரகுமான் இசையமைத்த சத்யா என்றத் திரைப்படத்தில் இடம் பெற்ற *சல்கா ரே* என்ற இவரது பாடல் மிகவும் பிரபலமானது. இவர் 2004 இல் சிங்கப்பூரின் எம்டிவி ஆசியா இசை விருதுகளை வென்றுள்ளார்.  

*லகான் (2001), கைஸ் கஹூன் கே பியார் ஹை (2003), மஜா நாவ் சிவாஜி (2016 ), கிரண் குல்கர்னி Vs கிரண் குல்கர்னி* (2016) திரைப்பட இசைத் தொகுப்பின் ஒரு பகுதியாகவும் இருந்தார். 2017இல் சுபாஷ் கோர்படேவின் கர்ப் என்றப் படம், மற்றும் என். லேகர் என்பவர் இயக்கிய மராத்தி நாடக திரைப்படமான சாந்த் பிரிதிச்சா ஆகியவற்றுடன் இவர் தொடர்புடையவர். திரைப்படங்களுக்கு பாடுவதைத் தவிர, இந்தி இசைத் தொகுப்பிலும் வைசாலி பணியாற்றி வருகிறார். இவர் சமீபத்தில் தனது சமீபத்திய பாடலான குங்குனி தூப் என்ற பாடலை யூடியூப்பில் காணொளிக் காட்சியாக வெளியிட்டுள்ளார்.

கௌரவங்கள்
---------

2017 ஆம் ஆண்டில் அம்பர்நாத் மராத்தி திரைப்பட விழாவில் கட்பாத் கோந்தல் சிறந்த பெண் பாடகியாக பரிந்துரைக்கப்பட்டார்.

குறிப்புகள்
-----------

1. ↑  Chikni Chameli
[*தொடர்பிழந்த இணைப்பு*]
2. ↑  Vaishali Samant
[*தொடர்பிழந்த இணைப்பு*]
3. ↑  'Loksatta (5 Nov 2017) ' ' பரணிடப்பட்டது 2017-11-08 at the வந்தவழி இயந்திரம்
4. ↑  'Pudhari' ' பரணிடப்பட்டது 8 நவம்பர் 2017 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் வைசாலி சமந்த்
**கலாமண்டலம் லீலாம்மா** (Kalamandalam Leelamma) இந்தியாவின் கேரளாவைச் சேர்ந்த ஒரு முன்னணி மோகினியாட்ட நடனக் கலைஞர் ஆவார்.

மோகினியாட்டத்திற்கான இவரது பங்களிப்பிற்காக சங்கீத நாடக அகாடமி விருது வழங்கப்பட்டது.

1952 ஆம் ஆண்டில் கோட்டயத்தில் உள்ள மட்டக்கரையில் பிறந்த இவர், கலாமண்டலத்தில் நடனம் பயின்றார். பின்னர், அதே நிறுவனத்தில் ஆசிரியரானார். மோகினியாட்டம், பரதநாட்டியம், குச்சிப்புடி போன்றவற்றில் தீவிர ஈடுபாடு கொண்டிருந்த லீலாம்மா கலாமண்டலம் சத்யபாமா, கலாமண்டலம் சந்திரிகா ஆகியோரிடம் பயிற்சி பெற்றார். இந்திய அரசின் கலாச்சாரத் துறையின் மூத்த உறுப்பினராகவும் இருந்தார். பல தேசிய மற்றும் பன்னாட்டு நடனவிழாக்களில் கேரளாவைப் பிரதிநிதித்துவப்படுத்தினார். அடூர் கோபாலகிருட்டிணன் இயக்கிய ஓர் ஆவணப்படத்திலும் லீலாம்மா நடித்தார். 2017 ஆம் ஆண்டு சூன் மாதம் 15 ஆம் நாள் திருச்சூர் அத்தானியில் உள்ள அவரது இல்லத்தில் தன்னுடைய 65 ஆவது வயதில் காலமானார்.

தனிப்பட்ட வாழ்க்கை
------------------

இவருக்கு கணவர் மதுசூதனன் என்பவரை திருமணம் செய்து கொண்ட இவருக்கு கிருட்டிணபிரசாத்து, கிருட்டிணப்பிரியா என்ற இரண்டு குழந்தைகள் உள்ளனர்.

மேற்கோள்கள்
-----------

1. 1 2  G. S. Paul (2007-11-16). "Enchanted by Mohiniyattom". *தி இந்து*.. பார்த்த நாள்: 2010-04-22.
2. ↑  Parbina Rashid (12 July 2002). "Mohiniyattam — music of movement". *The Tribune*.. பார்த்த நாள்: 2010-04-22.
3. ↑  "Mohiniyattom exponent Kalamandalam Leelamma passes away" (in en). *Mathrubhumi*. 15 June 2017.. பார்த்த நாள்: 27 October 2018.

புற இணைப்புகள்
--------------

* Official website
**பால்தால்** (**Baltal**), இந்தியாவின் ஜம்மு காஷ்மீர் மாநிலத்தின் காஷ்மீர் பள்ளத்தாக்கில், சோன்மார்க்கின் வடக்கே 15 கிமீ தொலைவில் அமைந்த அமர்நாத் மலைக் கோயிலின் அடிவார கிராமம் ஆகும். பால்தால் கடல்மட்டத்திலிருந்து 2,743 மீட்டர் உயரத்தில் உள்ளது. அமர்நாத் யாத்திரையின் போது, சோன்மார்க் வழியாக செல்லும் யாத்திரீகர்கள் பால்தால் முகாமில் தங்கி, 14 கிமீ தொலைவில் உள்ள அமர்நாத் மலைக் குகைக்குச் செல்வர்.பால்தால் முகாமில் பக்தர்கள் தங்குவதற்கு, ஜம்மு காஷ்மீர் அரசு ஆண்டுதோறும் அனைத்து ஏற்பாடுகளும் செய்து வருகிறது.

அமைவிடம்
--------

பால்டால் முகாம் சோன்மார்க் நகரத்திற்கு வடக்கே 15 கிலோ மீட்டர் தொலைவிலும், சிறிநகருக்கு வடகிழக்கே 94 கிலோ மீட்டர் தொலைவிலும், ஜம்முவிற்கு வடக்கே 178 கிலோ மீட்டர் தொலைவில் உள்ளது.

சிறப்பு
-------

பால்டால் வழியாக அமர்நாத் மலைக்கோயிலுக்கு ஒரே நாளில் சென்று திரும்பலாம். இம்மலைப்பகுதி கடுமையான மலையேற்றங்கள் கொண்டிருப்பதால், பால்டால் - அமர்நாத் மலைப்பகுதியில் பயணம் செய்பவர்களின் உடல் ஆரோக்கியமாக இருத்தல் வேண்டும். ஆனால் அனந்தநாக் மாவட்டத்தின் பகல்கம் வழியாக குதிரையில் அமர்நாத் சென்று வர இரண்டு அல்லது மூன்று நாட்கள் ஆகும். 

பாடல்டாலிருந்து, அமர்நாத் கோயிலுக்கு அருகில் 5 கிலோ மீட்டர் தொலைவில் உள்ள பஞ்சதரணி வரை ஹெலிகாப்டர்கள் இயக்கப்படுகிறது. 

அமர்நாத் யாத்திரிகளுக்கு பாதுகாப்பு வழங்க ஜம்மு காஷ்மீர் காவல்துறை மற்றும் மத்திய சேமக் காவல் படைகள், எல்லைப் பாதுகாப்புப் படை போன்ற துணை இராணுவப்படைகள் உள்ளது.

சோஜி லா சுரங்கச்சாலை
--------------------

பால்தாலில் தொடங்கி, லடாக் பகுதியின் கார்கில் மாவட்டத்தின் திராஸ் நகரத்தில் முடியும், 14.2 கிலோ மீட்டர் நீளமுள்ள சோஜி லா சுரங்கச்சாலைப் பணி சூன், 2020-இல் தொடங்கப்பட்டுள்ளது.

மேற்கோள்கள்
-----------

1. 1 2  "Baltal". The Times of India. 28 செப்டம்பர் 2011 அன்று மூலம் பரணிடப்பட்டது. 21 August 2013 அன்று பார்க்கப்பட்டது.
நிலாத் தென்முனை வட்டாரம் (>70° தெ): தோராயமாக,1500 படிமங்கலின் கலவைப்படம். <i id="mwDA">கிலெமெந்தைன்</i> விண்கலம் எடுத்தது.
நிலாத் தென்முனை ஒரு பார்வை. தெறிப்புக் கதிர்களும் வெப்பநிலை தரவுகளும் மேற்பரப்பில் நீர், பனி இருப்பைக் குறிக்கின்றன.
**நிலாத் தென்முனை** (*(lunar south pole))* 90° பாகை தெற்கில் நிலாவின் தெற்கு முனையில் உள்ளது. அதைச் சுற்றியுள்ள நிலையான நிழல் பகுதிகளில் நீர் பனிப்பொழிவு இருப்பதால் இது அறிவியலாளர்களுக்கு சிறப்பு ஆர்வமாக உள்ளது. நிலாத் தென்முனையில் தனித்தன்மையான பள்ளங்கள் உள்ளன. ஏனெனில் நிலையான சூரிய ஒளி அவற்றின் உட்புறத்தை அடையாது. இத்தகைய பள்ளங்கள் குளிர் பொறிகளாகும் , அவை நீரகம், நீர், பனிக்கட்டி தொடக்க காலச் சூரிய மண்டலத்தைச் சேர்ந்த பிற ஆவியாகும் பொருள்களின் புதைபடிவப் பதிவுகளைக் கொண்டுள்ளன. இதற்கு மாறாக , நிலா வடமுனைப் பகுதியில் இதே போன்று அமைந்த பள்ளங்கள் மிகக் குறை வாகவே உள்ளன.

மேலும் காண்க
------------

* நிலாமுனைக் குடியேற்றம்
* நிலாப் புவியியல்
* நிலா வடமுன
* நிலா வளங்கள்
* நிலா நிலவியல்

குறிப்புகள்
-----------

1. ↑  "NASA Takes Aim at Moon with Double Sledgehammer". Space.com. February 27, 2008. March 4, 2010 அன்று பார்க்கப்பட்டது.
2. ↑  Lunar South Pole. பரணிடப்பட்டது 24 சூன் 2017 at the வந்தவழி இயந்திரம் NASA. 2017. Accessed on 16 July 2019.
3. ↑  "South Pole Region of the Moon as Seen by Clementine". NASA. June 3, 1996. March 4, 2010 அன்று பார்க்கப்பட்டது.

வெளி இணைப்புகள்
---------------

* USGS Astrogeology Science Center: Moon
* USGS Astrogeology: Earth's Moon at the வந்தவழி இயந்திரம் (பரணிடப்பட்டது 2011-11-02)
**உலூனா 4** அல்லது **ஈ - 6 எண் 4** வ் *(Luna 4)* or *(E-6 No.4)* (Ye-6 series) (சில நேரங்களில் மேற்கில் **இசுபூட்னிக் 26** என அழைக்கப்படுகிறது) என்பது ***நிலாவில்*** முதல் மென்மையான தரையிறக்கத்தை அடைய லூனா திட்டத்தின் கீழ் தொடங்கப்பட்ட சோவியத் விண்கலம் ஆகும். வெற்றிகரமாக ஏவப்பட்டதைத் தொடர்ந்து விண்கலம் தடவழித் திருத்தைச் சரிசெய்யத் தவறிவிட்டது , இதன் விளைவாக அது புவியின் வட்டணையில் இருப்பதற்குப் பதிலாக நிலாவைத் தவறவிட்டது.

திட்டப் பணி
-----------

லூனா 4 1963 ஏப்ரல் 2 அன்று 08:16:37 ஒபொநே யில் மோல்னியா - எல் ஏவூர்தியால் ஏவப்பட்டது. பைக்கோனூர் விண்வெளித் தளத்தில் தளம் 1/5 இலிருந்து ஏவப்பட்டது. தொடக்க நிலைநிறுத்த வட்டணையை 167/182 கிலோமீட்டர்கள் (104/113 மைல்) அடைந்த பிறகு , ஏவூர்தியின் மேல் கட்டம் மீண்டும் தொடங்கி உலூனா 4 கலத்தை ஒரு நிலா பெயரும் தடவழியில் நுழைத்தது.

விண்கலம் தேவையான இடைதடவழித் திருத்த முறைகளைச் செய்யவில்லை , இதன் விளைவாக 1963 ஏப்ரல் 5 அன்று 1:24 மணிக்கு 8,336,2 கிலோமீட்டர் (579.9 மைல்) நிலாவைத் தவறவிட்டது. பின்னர் அது புவியின் வட்டணையில் 90,000 ×700,000 கிமீ தொலைவை மையமாகக் கொண்டிருந்தது. ஏப்ரல் 5 அன்று மாலை 7:45 மணிக்கு மாஸ்கோ வானொலியில் ஒளிபரப்ப திட்டமிடப்பட்டிருந்த ஒரு விரிவுரை நிகழ்ச்சி நீக்கப்பட்டது. இந்த விண்கலம் ஏப்ரல் 6 வரை குறைந்ததுட்சம் 183 மெகா எர்ட்சு அலைவெண்ணில் தகவலை செலுத்திவந்தது.

நிலா மேற்பரப்பு நெருக்க ஒளிப்படம்
---------------------------------

இந்தச் செய்முறையின் நோக்கம் நிலா மேற்பரப்பின் இயல்புகள் குறித்த தகவல்களைப் பெறுவதாகும். இந்த இயல்புகளில் பள்ளம், கட்டமைப்பு அளவு, பள்ளங்களின் அளவு , பரவலின் அளவு , மேற்பரப்பின் இயக்க இயல்புகளின் அளவுகள் , அதாவது தாங்கும் வலிமை , ஒருங்கியைவு , திண்ணிப்பு போன்றவை அடங்கும். நிலா மேற்பரப்பு கூறுபாடுகளை உருவாக்கும் செயல்முறைகளை தீர்மானித்தல், ஓர்ந்தறிதல் ஆகியவை இந்த ஒளிப்படச் செய்முறை நோக்கங்களில் அடங்கும்.

மேற்கோள்கள்
-----------

வெளி இணைப்புகள்
---------------
**தக்காளி ஆம்லெட்** (*Tomato omelette*) ( மராத்திய மொழியில் பெயர் = टॉमॅटो धिरडे) என்பது மகாராட்டிரா மாநிலத்தில் பெரும்பாலும் காலை வேளையில் தயாரிக்கப்படும் உணவு ஆகும். இதன் காட்சி தோற்றத்தின் காரணமாக ஆம்லெட் என்று குறிப்பிடப்படுகிறது. ஆனால் இது ஒரு தவறான பெயர் ஆகும். உண்மையில் இது முட்டையில் தயாரிக்கப்படும் உணவு இல்லை. உண்மையில் சைவ உணவு உண்பவர்வகளுக்கு தயாரிக்கப்படும் துணை தயாரிப்பு ஆகும். 

இதன் முக்கிய மூலப்பொருள் கொண்டைக்கடலை மாவு அல்லது கடலை மாவு ஆகும்.  சில நேரங்களில், இவ்வுணவு தோசை மாவு (அரிசி மாவு மற்றும் உளுந்து) கொண்டு தயாரிக்கப்படுகிறது. ஒரு சிறிய அளவு கடலை மாவு பிணைப்பை வழங்குவதற்காக மட்டுமே சேர்க்கப்படுகிறது. இவ்வுணவு ஊத்தப்பம் எனவும் அழைக்கப்படுகிறது.

குழை மாவு ஆனது தண்ணீர் மற்றும் கடலை மாவுடன் சேர்த்து நிலைத்தன்மை ஏற்படுத்த இறுதியாக நறுக்கிய பச்சை மிளகாய், வெங்காயம் மற்றும் தக்காளி சேர்க்கப்பட்டு தயாரிக்கப்படுகிறது. இக்கலவையை சூடான வாணலியில் ஊற்றி, சமையல் எண்ணெயுடன் சேர்த்து இருபுறமும் சமைக்கவும். தக்காளி ஆம்லெட்டுகள் தக்காளி சுவைச்சாறு, தேங்காய் சட்னி, சாம்பார் அல்லது வேறு ஏதேனும் ஊறுகாயுடன் சூடாக பரிமாறப்படுகின்றன.

இவ்வுணவானது மகாராட்டிரா மாநிலத்தின் புனே, மும்பை போன்ற நகரங்கள் முழுவதும் உள்ள பல உணவகங்கள், சிற்றுண்டி சாலைகளின் மத்தியில் பிரபலமான மற்றும் எளிதில் கிடைக்கும் உணவு ஆகும். புனே பல்கலைக்கழகம் போன்ற பல்கலைக்கழக சிற்றுண்டி சாலைகளில் பிரபலமான உணவாக பரிமாறப்படுகிறது. காலை சிற்றுண்டி நாடு முழுவதும் கிடைக்கும் வேளையில், இவ்வுணவு பொதுவாக மகாராட்டிர வீடுகளில் தாலிபீத் அல்லது திர்தே போன்ற பிற காலை சிற்றுண்டி உணவுகளுடன் தயாரிக்கப்படுகிறது.

மேற்கோள்கள்
-----------

1. ↑  MyNation Easy Recipes and Dishes

வெளி இணைப்புகள்
---------------

* பரணிடப்பட்டது 30 ஆகத்து 2017 at the வந்தவழி இயந்திரம்
* பரணிடப்பட்டது 30 ஆகத்து 2017 at the வந்தவழி இயந்திரம்
* 
*
**ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்** இலங்கை யாழ்ப்பாணக் குடாநாட்டில் திருநெல்வேலியில் உள்ள ஒரு இலாப நோக்கற்ற நிறுவனம். யாழ்ப்பாணப் பல்கலைக்கழகத்துக்கு அண்மையில் இது அமைந்துள்ளது. பண்பாடுகளுக்கு இடையேயான தொடர்புகளுக்கு உதவுவதும் இறந்தகால, நிகழ்காலப் பண்பாடுகள் குறித்த ஆய்வுகளை ஊக்குவிப்பதும் இதன் முதன்மை நோக்கமாகும். இந்த நிறுவனத்தை 1981 மே 10 ஆம் நாள் ஜேம்சு டி. ரத்தினம் தனது காலஞ்சென்ற மனைவி ஈவ்லின் விஜேரத்ன இரத்தினத்தின் (இறப்பு:13 செப்டம்பர் 1964) நினைவாக நிறுவினார்.

வரலாறு
------

ஜேம்சு டி. ரத்தினம் பல்கலைக்கழக அன்பளிப்புக்கள், ஆய்வாளர்கள், முன்னணிச் சட்டத்துறை சார்ந்தோர், வணிகத் துறையினர் போன்றோரிடமிருந்து பெற்ற ஏராளமான நூல்களையும் ஆய்வுக் கட்டுரைகளையும் சேகரித்து வைத்திருந்தார். ஆய்வாளர்கள் பலர் இவரது நூலகத்தைப் பயன்படுத்தி வந்தனர். இது பின்னர் அமெரிக்க மிசனின் வட்டுக்கோட்டை யாழ்ப்பாணக் கல்லூரிக்கு நன்கொடையாக வழங்கப்பட்டது. இந்நூல்களை ஆய்வுத் தேவைகளுக்காகக் களஞ்சியப்படுத்திப் பேணுவதற்காக ஒரு நிறுவனம் அமைக்கப்பட்டது. இந்த நிறுவனம் ஜேம்சு ரத்தினத்தின் மனைவியின் பெயரால் ஈவ்லின் ரத்தினம் நிறுவனம் என அழைக்கப்பட்டது. இந்நிறுவனம் ஜேம்சு ரத்தினம் ஆய்வு, கல்வி என்பவற்றின்மீது கொண்டிருந்த விருப்புக்குச் சான்றாகவும், கல்விக்கான ஊக்கப்படுத்தலுக்காகவும் அமெரிக்க மிசனின் கட்டுப்பாட்டின் கீழ் இயங்கி வருகிறது.

மேற்கோள்கள்
-----------

1. ↑  "Evelyn Rutnam Institute for Intercultural Studies". *Digital Library for International Research*. 15 February 2011 அன்று பார்க்கப்பட்டது.
2. 1 2  Association for Asian Studies. *Evelyn Rutnam Institute*. Asian studies newsletter, Volume 28. .
3. ↑  Sivakumaran, K. S. (November 11, 2009). "In Memory of James Rutnam". *Daily News*. Archived from the original on 29 ஜூன் 2011.. பார்த்த நாள்: 15 February 2011.
4. 1 2 3  "James T. Rutnam - a versatile servant". The Associated Newspapers of Ceylon Ltd. 2005-12-02. 2011-06-29 அன்று மூலம் பரணிடப்பட்டது. 2011-02-14 அன்று பார்க்கப்பட்டது.
5. ↑  சிவகுமாரன், கே. எஸ். (November 15, 2009). "Who was James T. Rutnam?". *The Nation*.. பார்த்த நாள்: 15 February 2011.

வெளி இணைப்புக்கள்
-----------------

* Local Archives and Libraries: Evelyn Rutnam Institute for Intercultural Studies
* Dr. James T. Rutnam - a scholar and writer பரணிடப்பட்டது 2012-10-19 at the வந்தவழி இயந்திரம்